Ügyiratszám: 21828-1/2015

**Látta:**

**JEGYZŐKÖNYV**

**Hajdúszoboszló Város Önkormányzatának**

*Hajdúszoboszló Város Önkormányzatának Gazdasági Bizottság 2015. 12. 02-án 1410 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávay Vajna Ferenc terem.

**Jelen vannak a csatolt jelenléti ív szerint**

* **a Gazdasági Bizottsági****tagok:** Marosi György Csongor elnök, Antalné Tardi Irén, Harsányi István, Képíró Ákos, Juhász Géza, Kanizsay György Béla, Kolozsvári Csaba, Orosz János József, Szabó Marianna
* **A Polgármesteri Hivatal részéről jelen vannak:** Dr. Vincze Ferenc jegyző, Dr. Sléder Tamás aljegyző, Lőrincz László gazdasági irodavezető, Cseri Anita
* **jegyzőkönyvvezető:** Fehér Adrienn

Marosi György Csongor:

A jelen lévők létszáma alapján megállapítom, hogy a bizottság határozatképes (9 fő).

A GB 9 igen szavazattal (Marosi György Csongor elnök, Antalné Tardi Irén, Harsányi István, Képíró Ákos, Juhász Géza, Kanizsay György Béla, Kolozsvári Csaba, Orosz János József, Szabó Marianna) ellenszavazat és tartózkodás nélkül elfogadta a napirendi pontokat. (a döntéshozatalban 9 fő vett részt).

**253/2015. (XII.02.) GB határozat**

**Hajdúszoboszló Város Önkormányzatának Gazdasági Bizottsága a napirendi javaslatot elfogadja.**

1. Hajdúszoboszló Város Önkormányzata és Intézményei biztosításának kiválasztása

Előadó: gazdasági irodavezető-főkönyvelő

Bejelentések, tájékoztatók

***Hajdúszoboszló Város Önkormányzata és Intézményei biztosításának kiválasztása***

Lőrincz László:

Ismertette az előterjesztésben foglaltakat és hozzátette, hogy a legjobb ajánlattevő pályázata nem felelt meg a kiírásnak. A két legalacsonyabb ajánlattevő alkuszt a Beruházási Munkacsoport meghallgatta. A második fordulónak nem lett volna értelme, mert ugyanolyan ajánlatot tettek volna a biztosítók a két alkusz részére.

Antalné Tardi Irén kérdésére válaszolva azért az alkuszoktól várjuk, hogy kiválasszák a biztosítók ajánlatai közül a legjobbat, mert egyrészt így ők vizsgálják az ajánlatok érvényességét és miután elemzik, értékelik azokat, ki tudják választani a legjobbat. Nem akarjuk az alkusz feladatát elvenni.

Dr. Sléder Tamás:

A zárt borítékot nehéz úgy kezelni, mint egy ajánlat. Az alkusznak tudnia kell a biztosító ajánlatát és az ő dolga kiválasztani legjobbat.

Képíró Ákos:

Az a szabály, hogy az alkusznak minimum három ajánlatot kell adnia az ajánlatkérőnek.

Lőrincz László:

Harsányi István kérdésére válaszolva a Bardóczi Kft. meghívását ajánlattételre azért nem javasoljuk a határozati javaslatban, mert a Beruházási Munkacsoport nem igazán tartotta alkalmasnak arra, hogy az önkormányzati vagyont kezelje.

Dr. Sléder Tamás:

Előfordulhat, hogy ha a két alkuszt hívjuk meg, ugyanolyan ajánlatot fognak beadni, ezért meg kell határozni, hogy mi legyen a döntési szempont.

Marosi György Csongor:

Így is előfordulhat ez az eset, ha biztosítót és alkuszt hívunk meg. A biztosító nem tagadhatja meg az ajánlattételt az alkusz számára, akinek pedig érdeke, hogy kérjen a biztosítótól is ajánlatot. Be kell egy pontozási rendszert iktatni az eljárásba.

Kanizsay György Béla kérdésére válaszolva: a két alkusz ajánlata az Allianz Biztosítótól érkezett. A K&H Biztosítóval kötött biztosításunkhoz képest ez az ajánlat 30%-al alacsonyabb. Az Allianz Biztosító 15.000 Ft-al adott alacsonyabb ajánlatot a K&H Biztosító mostani ajánlatánál.

Kanizsay György Béla:

A Gazdasági Bizottság legutóbbi döntése az volt, hogy csak alkuszoktól kérünk ajánlatot. Nem értem, hogy kerültek be biztosítók ajánlatai.

Marosi György Csongor:

Képíró Ákos kérdésére válaszolva az ajánlatok tartalmaztak kármentesség kedvezményt. Káreseményekre eléréses plafon van meghatározva.

Képíró Ákos:

Érdemes lenne megvizsgálni, hogy káresemény bekövetkezése esetén mennyivel változik a biztosítási díj az évfordulóra.

Dr. Sléder Tamás:

Mivel határozott időre kötjük a biztosítást, nem lehet változtatni. Háromévente kell megújítani.

Lőrincz László:

Szabó Marianna kérdésére válaszolva a kiírás két tételben változott, várhatóan magasabb ajánlatok fognak érkezni. A K&H Biztosítón kívül más biztosító nem tett közvetlenül ajánlatot, ezért szerepel az alkusz mellett csak a K&H Biztosító a határozati javaslatban.

Marosi György Csongor:

Egy biztosító véleménye az volt, hogy az alkusz függetlenebbül tudja képviselni az ügyfelei érdekeit.

Lőrincz László:

A K&H Biztosító részéről értelmetlen volt a brókereknek is ajánlatot tenni. Ha kötelező az ajánlattétel, akkor az önkormányzat ajánlatkérésére is kellett volna adni. Ennek ellenére két biztosító sem adott ajánlatot.

Marosi György Csongor:

A biztosítónak mindegy, hogy direktbe vagy alkuszon keresztül van az ügyfél biztosítása megkötve.

Antalné Tardi Irén:

Az alkusz az egységes ajánlatkérési csomaggal keresi fel a biztosítókat, akik egy az egyben arra adnak ajánlatot és nem az alkusz állítja össze a portfoliót. Ha arra kérjük az alkuszt, hogy a legalacsonyabb ajánlatot adja be, akkor neki fel kell bontani a biztosítók ajánlatát. Megkérdőjelezhető a titkosság. Elvileg megvan annak a lehetősége, hogy egy biztosító ajánlatának ismeretében egy másik biztosítót befolyásoljon. Azt javaslom, hogy az alkusznak adott ajánlattételek ne kerüljenek előre felbontásra, illetve a pontozási szempontrendszert egészítsük ki. Nem tudok róla, hogy a K&H Biztosító ne teljesített volna olyan feltételeket, amelyek a szerződésben benne voltak.

Orosz János:

Az alkuszok e-mailben is kaptak ajánlatot. Mi szabályosan jártunk el a borítékok felbontásában.

Képíró Ákos:

Nem a díjat, hanem az ár érték ajánlatot kellett volna vizsgálni a kiválasztásnál.

Marosi György Csongor:

Minden ajánlat tartalmazott felelősségbiztosítást. A kiíráson felül volt olyan, amely hivatali felelősségbiztosítást, illetve amely rendezvénybiztosítást tartalmazott.

Lőrincz László:

Ha a brókerek nem bontják fel a lezárt borítékokat, akkor ne tudnak ajánlatot tenni. Az ajánlatokat nagyon nehéz összehasonlítani, ha nem egységes a feltételrendszer.

Dr. Sléder Tamás:

Az alkuszok ajánlata lehet különböző, attól függően, hogy a jutalékukból mit engednek el.

Marosi György Csongor:

Úgy tűnik, hogy aki hangosabb, jobban ordibál, az fogja kapni a város biztosítását, aki csendben marad, az nem érvényesül. Az előterjesztésben szereplő javaslat elfogadásáért a hivatal vállalja a felelősséget. A hivatal és az önkormányzat próbálja a bizottságot egy irányba tolni. Vannak itt olyanok, akik tudják, hogy ez az eljárás miért került megint ide.

Kanizsay György Béla:

Nem kell nekünk úgy dönteni, ahogy az az előterjesztésben le van írva. Javaslom a korábbi döntésünk alapján is, hogy az első körben legalacsonyabb ajánlatot tevő két alkusz cégtől kérjünk egy új ajánlatot a két pontban megváltozott feltételekkel.

Szabó Marianna:

A bizottság korábban úgy döntött, hogy csak alkuszokat hív meg. Hogy került ki az anyag a K&H Biztosítóhoz? Egyébként meg volt elégedve az önkormányzat?

Marosi György Csongor:

A K&H Biztosító megkereste a hivatalt, ezért volt egy Beszerzési Munkacsoport ülés, amelyen az a javaslat született, hogy had lehessen meghívni a K&H Biztosítót és még két biztosítót.

Kolozsvári Csaba:

20 éve vagyunk a K&H Biztosítónál és az első bajnál félreálltak. A 20 éves partnerségre lehettek volna tekintettel.

Lőrincz László:

A biztosítóval zökkenőmentes volt az együttműködés, nem állt félre. 10 millió Ft-ról szólt, amit a harmadik személynek okozott kárként ki kellett fizetni. A biztosító fizetett. A bíróság ennél többet ítélt meg, azt kellett az önkormányzatnak kifizetnie. Voltak olyan károk, amit pedig nem kellett volna kifizetnie (pl. a viharoknál letört faágak okozta károk).

Antalné Tardi Irén:

Javaslom, hogy az alkusz már csak az Allianz Biztosítótól kérjen be ajánlatot és a K&H Biztosító ajánlatával itt kerüljön kibontásra, elbírálásra.

Dr. Sléder Tamás:

Előfordulhat az is, hogy a biztosító ad egy ajánlatot az alkusznak és ő maga alacsonyabbat ajánl.

Marosi György Csongor:

Az Union Biztosító az egyik alkusznak 2.600.000 Ft, a másiknak 3.200.000 Ft ajánlatot adott.

Képíró Ákos:

Az alapár ajánlatnak ugyanannyinak kell lennie, a jutalék lehet eltérő.

Kanizsay György Béla:

Az ügyfél érdekeit az alkuszok képviselik a legjobban.

Dr. Sléder Tamás:

Ha azonos ajánlat érkezik meg kell határozni a döntési feltételeket is.

Antalné Tardi Irén:

Fontos szempont, hogy egy nem helyi alkusz kijön-e a kárhelyszínre, illetve ugyanannyiszor, mint a helyi. A nem jelentős eltérésnél nem biztos, hogy cserélnék egy helyi képviseletet. Meg kell határozni mi az, ami még nem jelentős eltérés.

Kanizsay György Béla:

Nem az alkusszal, hanem a biztosítóval kötünk szerződést. Az alkusz referenciája nem lehet szempont.

Képíró Ákos:

Jelenleg van két biztosító ajánlata. Elvileg már ebből is lehet választani.

Dr. Sléder Tamás:

Az előző eljárás eredménytele volt, érvénytelenítve lett. Ez egy új kiindulási pont lehet.

Lőrincz László:

Először határozzuk meg az ajánlattevők körét, mert a szerint kell a szempontrendszert is felállítani.

A GB 1 igen szavazat (Antalné Tardi Irén) 1 ellenszavazat (Képíró Ákos) és 7 tartózkodás (Marosi György Csongor elnök, Harsányi István, Juhász Géza, Kanizsay György Béla, Kolozsvári Csaba, Orosz János József, Szabó Marianna) mellett nem fogadta el a javaslatot (a döntéshozatalban 9 fő vett részt) és – az előterjesztésben és a módosító javaslatban foglaltak alapján - a következő határozatot hozta:

**254/2015. (XII.02.) GB határozat**

**Hajdúszoboszló Város Önkormányzatának Gazdasági Bizottsága nem támogatja, hogy biztosítók és alkuszok is kerüljenek meghívásra a Hajdúszoboszló Város Önkormányzata és Intézményei biztosításának ajánlattételére.**

Határidő: -

Felelős: -

A GB 2 igen szavazat (Antalné Tardi Irén, Képíró Ákos) és 7 tartózkodás (Marosi György Csongor elnök, Harsányi István, Juhász Géza, Kanizsay György Béla, Kolozsvári Csaba, Orosz János József, Szabó Marianna) mellett nem fogadta el a javaslatot (a döntéshozatalban 9 fő vett részt) és – az előterjesztésben és a módosító javaslatban foglaltak alapján - a következő határozatot hozta:

**255/2015. (XII.02.) GB határozat**

**Hajdúszoboszló Város Önkormányzatának Gazdasági Bizottsága nem támogatja, hogy csak biztosítók kerüljenek meghívásra a Hajdúszoboszló Város Önkormányzata és Intézményei biztosításának ajánlattételére.**

Határidő: -

Felelős: -

A GB 8 igen szavazat (Marosi György Csongor elnök, Harsányi István, Képíró Ákos, Juhász Géza, Kanizsay György Béla, Kolozsvári Csaba, Orosz János József, Szabó Marianna) és 1 tartózkodás (Antalné Tardi Irén) mellett, ellenszavazat nélkül elfogadta a javaslatot (a döntéshozatalban 9 fő vett részt) és – az előterjesztésben és a módosító javaslatban foglaltak alapján - a következő határozatot hozta:

**256/2015. (XII.02.) GB határozat**

**Hajdúszoboszló Város Önkormányzatának Gazdasági támogatja, hogy csak alkuszok kerüljenek meghívásra a Hajdúszoboszló Város Önkormányzata és Intézményei biztosításának ajánlattételére.**

Határidő: -

Felelős: -

A GB 8 igen szavazat (Marosi György Csongor elnök, Harsányi István, Képíró Ákos, Juhász Géza, Kanizsay György Béla, Kolozsvári Csaba, Orosz János József, Szabó Marianna) és 1 ellenszavazat (Antalné Tardi Irén) mellett, tartózkodás nélkül elfogadta a javaslatot (a döntéshozatalban 9 fő vett részt) és – az előterjesztésben és a módosító javaslatban foglaltak alapján - a következő határozatot hozta:

**257/2015. (XII.02.) GB határozat**

**Hajdúszoboszló Város Önkormányzatának Gazdasági Bizottsága megerősíti a polgármester - korábbi pályázati eljárást eredménytelenné minősítő - döntését, egyúttal felkéri a Hajdúszoboszlói Polgármesteri Hivatalt a módosított ajánlattételi felhívás ismételt kiküldésére a BARDÓCZI BIZTONSÁG KFT., valamint a DV MEDIATORI Biztosítási Alkusz Kft. részére 8 napos határidővel.**

Határidő: azonnal

Felelős: gazdasági irodavezető

Lőrincz László:

Javaslom a szempontrendszernek az üzletkötők számát, a kárbejelentéstől számított reagálás idejét.

A GB 8 igen szavazat (Marosi György Csongor elnök, Harsányi István, Képíró Ákos, Juhász Géza, Kanizsay György Béla, Kolozsvári Csaba, Orosz János József, Szabó Marianna) és 1 tartózkodás (Antalné Tardi Irén) mellett, ellenszavazat nélkül elfogadta a javaslatot (a döntéshozatalban 9 fő vett részt) és – az előterjesztésben és a módosító javaslatban foglaltak alapján - a következő határozatot hozta:

**258/2015. (XII.02.) GB határozat**

**Hajdúszoboszló Város Önkormányzatának Gazdasági Bizottsága azonos ajánlat beérkezése esetére a módosított ajánlattételi felhívás elsődleges szempontja mellett az alábbi másodlagos szempontokat határozza meg, azzal a szabállyal, hogy a nagyobb számú 1 pontértéket képvisel és a döntés alapja a nagyobb összesített pontérték.**

* **kezelt vagyonállomány**
* **üzletkötők száma**
* **vállalt plusz szolgáltatások**

Határidő: azonnal

Felelős: gazdasági irodavezető

Marosi György Csongor bizottsági elnök egyéb tájékoztató, bejelenteni való hiányában 1528 órakor az ülést bezárta.

**K.m.f.**

**Marosi György Csongor Orosz János József**

 ***bizottsági elnök***  ***bizottsági tag***

**Fehér Adrienn**

 ***jegyzőkönyvvezető***